…………… (sz.) napirend

Előterjesztve: Gazdasági és Tulajdonosi Bizottsághoz

**E L Ő T E R J E S Z T É S**

**A Képviselő-testület 2023. szeptember 28-i rendes ülésére**

**Tárgy:** Döntés a II. Kerületi Városfejlesztő és Beruházás-szervező Zártkörűen Működő Részvénytársaság alapszabályának módosításáról

**Készítette:** …………………………….

Harján Dávid vezérigazgató

II. Kerületi Városfejlesztő Zrt. s.k.

**Látta:** ...........................................

dr. Szalai Tibor

 jegyző

 …………………………...

 dr. Silye Tamás

 jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A Budapest Főváros II. Kerületi Önkormányzat 100%-os tulajdonában álló II. Kerületi Városfejlesztő Zrt. hatályos Alapszabályának 1.5. pontjában a társaság honlapjának és e-mail elérhetőségének módosítása szükséges. A társaság honlapja helyesen: <http://www.vf2.hu/>, e-mail elérhetősége: info@vf2.hu.

A hatályos Alapszabály 15. Vegyes rendelkezések cím 4. bekezdése szerint: *„Azokban az esetekben, amikor jogszabály a társaságot kötelezi arra, hogy közleményt tegyen közzé, a társaság e kötelezettségének a társaság 1.3. pont szerinti honlapján tesz eleget.„*

A cégnyilvánosságról, a bírósági cégeljárásról és a végelszámolásról  szóló 2006. évi V. törvény 21./A.§ (1) bekezdése szerint *„21/A. § (1) Ha a Ptk. rendelkezése vagy a gazdasági társaság átalakulására vonatkozó törvény alapján a gazdasági társaságnak a Cégközlönyben közleményt kell közzétennie, a cég választása szerint e kötelezettségének a cég honlapján való – e törvény szerinti – közzététellel is eleget tehet. Ebben az esetben a honlapon való közzététel a Cégközlönyben való közzétételnek minősül, és a közzététel megtörténtének igazolásaként a cég a Cégközlöny lappéldányának csatolása helyett jogosult a honlap közzététel céljára szolgáló helyének pontos megjelölését megadni.”*

A jövőben a II. Kerületi Városfejlesztő Zrt. a többi önkormányzati céghez hasonlóan a Cégközlönyben történő közzététellel kíván ennek a kötelezettségnek eleget tenni, ezért az Alapszabály módosítását javasolja.

A Társaság felügyelőbizottsága a jelen előterjesztést megvizsgálja. A felügyelőbizottság álláspontját tartalmazó határozatról készült kivonat az előterjesztéshez pótkézbesítéssel kerül csatolásra.

Budapest Főváros II. kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet 52. § (5) bekezdés b) pontja és a 11. melléklet 1.6. és 1.6.1. pontja alapján a Gazdasági és Tulajdonosi Bizottság állást foglal a nem közüzemi tevékenységet ellátó gazdasági társaságnál, illetve közhasznú társaságnál a társasági döntést megelőzően az alapító okirat megállapítása és módosítása tárgyában.

A fentiek alapján kérem a tisztelt Képviselő-testületet a határozati javaslat elfogadására.

**Határozati javaslat**

A Budapest Főváros II. Kerületi Önkormányzat Képviselő-testülete, mint a II. Kerületi Városfejlesztő és Beruházás-szervező Zártkörűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) alapítója alapítói határozattal úgy dönt, hogy a Társaság a jelen határozat mellékletét képező létesítő okirat módosítását elfogadja, és egyúttal felhatalmazza a Polgármestert a jelen határozat mellékletét képező létesítő okirat módosítás, valamint a változásoknak megfelelő, változásokkal egységes szerkezetbe foglalt – hatályosított – szövegű alapszabály aláírására.

A Képviselő-testület felkéri a Polgármestert, hogy a Társaság vezérigazgatóját értesítse a szükséges intézkedések megtétele érdekében.

**Felelős**: Polgármester

**Határidő**: 30 nap

*(A határozati javaslat elfogadásához egyszerű többségű szavazás szükséges.)*

**Budapest, 2023. szeptember 18.**

**dr. Varga Előd Bendegúz**

Alpolgármester

*Határozati javaslat melléklete: Alapszabály módosítása*

*Előterjesztés melléklete: felügyelőbizottsági határozat (pótkézbesítéssel)*

***Határozati javaslat melléklete***

**II. Kerületi Városfejlesztő és Beruházás-szervező Zártkörűen Működő Részvénytársaság**

**ALAPSZABÁLY MÓDOSÍTÁSA**

Budapest Főváros II. Kerületi Önkormányzat Képviselő-testülete a II. Kerületi Városfejlesztő és Beruházás-szervező Zártkörűen Működő Részvénytársaság Alapszabályát (a továbbiakban: Alapszabály) az alábbiak szerint módosítja:

**1. Az Alapszabály 1.5. pontja helyébe az alábbi rendelkezés lép:**

*A társaság honlapjának címe: http://www.vf2.hu*

*A társaság e-mail elérhetősége:* *info@vf2.hu*

**2. Az Alapszabály 15. pont 4. bekezdése helyébe az alábbi rendelkezés lép:**

*Azokban az esetekben, amikor Ptk. a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.*

**Az Alapszabály jelen módosítással nem érintett pontjai változatlan tartalommal maradnak hatályban.**

**Jelen Alapszabály módosítás 2023. október 1. napján lép hatályba.**

Budapest, 2023. […] hó [….] nap

az Alapító képviseletében

 **Örsi Gergely Ferenc**

Polgármester

*Ellenjegyezem Budapesten 2023. [……….] hó[ …] napján*